OpenLLM-France/wikimedia huggingface dataset:
# Pletiu del Querolar

El Pletiu del Querolar, o Pletiu del Querolà, és un pletiu del terme municipal de Conca de Dalt, a l'antic terme d'Hortoneda de la Conca, al Pallars Jussà, en territori que havia estat de l'antiga caseria dels Masos de la Coma.
Està situat a la banda oriental de la Coma d'Orient, a la dreta del barranc de la Coma d'Orient, en el lloc on hi havia la Borda del Querolar.
# Pont de Santa Eugènia de Berga

El Pont de Santa Eugènia de Berga és una obra del municipi de Santa Eugènia de Berga (Osona) inclosa a l'Inventari del Patrimoni Arquitectònic de Catalunya.

## Descripció

És un pont d'un sol arc situat a l'antic camí ral que va de Vic a Santa Eugènia, modificat completament. Passa per sobre de la riera de Vilalleons o Gili o de la Sala d'Heures, afluent del Gurri, afluent per la dreta del Ter.

## Referències

* ↑ «Pont de Santa Eugènia de Berga». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 10 juliol 2015].
# Primera dama

La primera dama és, en determinats Estats, l'esposa del president o primer ministre d'aquest país, o si no n'hi ha, algú que compleix aquest rol en cerimònies oficials.
En països amb govern monàrquic, ja sigui absoluta o constitucional, el qualificatiu de primera dama no és utilitzat, ja que existeix el de reina consort. Tanmateix, quan en aquests països existeix un primer ministre que s'encarrega del govern, en alguns casos es fa ús del terme primera dama, o de vegades segona dama, per referir-se a la dona o cònjuge d'aquest.
El primer país a utilitzar el càrrec de primera dama va ser els Estats Units d'Amèrica, i degut probablement a la influència política i cultural d'aquesta nació, aquest s'ha estès a gairebé totes les repúbliques del món, incloent les d'Amèrica Llatina.
En alguns països, la primera dama ha de complir certes funcions de caràcter protocol·lari com acompanyant del President en viatges o recepcions oficials, i participar activament en institucions de govern, en general d'índole benèfica o social. Però, també depenent del país, s'enfoca en una causa en especial.
En canvi, ni a Catalunya ni a l'estat espanyol no és una figura regulada.

## Vegeu també

* Primera dama dels Estats Units
* Primera Dama de Catalunya

## Referències

* ↑ Una figura no regulada a Catalunya ni a Espanya a Ara, 19/1/2014
# Protectorat francès de Tunísia

El Protectorat francès de Tunísia, també conegut senzillament com Tunísia francesa, fou el nom donat al beilicat de Tunis entre 1881, quan el país fou incorporat a l'Imperi colonial francès pel tractat de Bardo, i 1956, quan es va proclamar la Independència de Tunísia.
Tunísia formava part de l'Imperi Otomà que estava en decadència i gaudia d'una gran autonomia sota el règim de Muhàmmad III al-Sadik.
Després de la Guerra russoturca el domini otomà sobre les regions del nord d'Àfrica s'afeblí de forma considerable i es convocà el Congrés de Berlín per decidir-ne el destí. Durant el congrés es decidí que França assumiria el control de Tunísia a canvi del control britànic de Xipre, i com a compensació oferta per Otto von Bismarck, que havia conquerit a França Alsàcia i Lorena en la Guerra francoprussiana durant el procés d'Unificació alemanya.

## Referències

* 1 2 Stillman, William James. The union of Italy, 1815-1895 (en anglès). Cambridge University Press, 1909, p. 372.
* ↑ Faroua, Mahmoud. La gauche en France et la colonisation de la Tunisie (1881-1914) (en francès). París: L'Harmattan, 2003, p. 51. ISBN 2747549194.
* ↑ Toussaint, Eric. «Debt as an instrument of the colonial conquest of Egypt» (en anglès). CADTM International, 06-06-2016. [Consulta: 21 setembre 2021].
# Proteleà

Proteleà (derivat de les paraules del grec que signifiquen 'ala' i 'membrana') és un organisme paràsit que parasita durant els estadis inicials del seu desenvolupament al seu hoste, per acabar-lo matant i emergint de dins de l'hoste com un individu adult de vida lliure. Acostumen a ser paràsits interns. Principalment els proteleans són parasitoides dels ordres Hymenoptera, Diptera i Strepsiptera. També són proteleans alguns aràcnids.

## Referències

* ↑ Godfray, H. C. J.. Parasitoids: behavioral and evolutionary ecology. Princeton, N.J: Princeton University Press, 1994. ISBN 0-691-00047-6.
* ↑ Welbourn, W. C. and O. P. Young. 1988. Mites parasitic on spiders, with a description of a new species of Eutrombidium (Acari, Eutrombidiidae). J. Arachnol ., 16 :373-385
* http://www.ag.auburn.edu/enpl/courses/glossary.htm
* https://wikivisually.com/wiki/Protelean
# Primošten

Primošten és una ciutat de Croàcia. Està situada al sud, entre les ciutats de Šibenik i Trogir, a la costa adriàtica. Primošten és coneguda per les seves vinyes extenses i boniques. A més de les seves vinyes, la ciutat també és coneguda per la cursa de rucs de raça autòctons que hi té lloc cada estiu. La platja més gran de Primošten s'anomena Raduča, i la més petita, Mala Raduča, la qual es troba entre les 10 platges més boniques de Croàcia.
# Primorski Dolac

Primorski Dolac és un poble de Croàcia situat al comtat de Split-Dalmàcia. El 2011 tenia 770 habitants.

## Referències

* ↑ «1. POPULATION BY AGE AND SEX, BY SETTLEMENTS, 2011 CENSUS» (en anglès). Croation Bureau of Statistics, 01-12-2012. [Consulta: 28 abril 2021].
# Primorsko-Akhtarsk

Primorsko-Akhtarsk - Приморско-Ахтарск (rus) és una ciutat del krai de Krasnodar, a Rússia. Es troba a la vora de la mar d'Azov, a l'oest de la desembocadura del riu Beissug. És a 129 km al nord-est de Krasnodar.
Pertanyen a aquesta ciutat els possiolki de Primorski i Ogorodni i el khútor de Sadkí.

## Història

El 1774 l'exèrcit imperial rus va prendre poder de la fortalesa d'Akhtar-Bakhtar durant la guerra russo-turca de 1768-1774, i alhora, el 1778, hi construí la fortalesa Akhtarsk a l'emplaçament de l'actual ciutat. El 1829, amb la pèrdua de significat militar, al costat de la fortalesa s'inicià la construcció de la vila, un khútor amb el nom d'Akhtarski, poblada amb cosacs de la mar Negra. El 1900 aconseguí l'estatut de stanitsa, amb el nom de Primorsko-Akhtàrskaia. El 1914 hi arribà el tren, de la línia de Timaixovsk, i finalment el 1949 rebé l'estatus de ciutat amb el seu nom actual.
# Polusca

Polusca (llatí: Pollusca o Polusca grec antic: Πολούσκα) va ser una ciutat del Latium que apareix a la història de Roma connectada amb Longula i Corioli.
L'any 493 aC Pòstum Comini Aurunc va sotmetre les tres ciutats i el 488 aC les tres van ser recuperades pels volscs dirigits per Coriolà, segons Titus Livi.
No se'n torna a parlar més i apareix únicament a la llista de Plini el Vell on enumera les ciutats extintes del Latium. Com que el seu nom es troba entre les ciutats que oferien sacrificis al Mont Albà, se suposa que inicialment era una ciutat llatina que va passar als volscs, i era d'ells l'any 493 aC. Plini suposa que Longula i Corioli eren dels volscs i depenien d'Antium. Se suposa que correspon al lloc modern anomenat Casal della Mandria.

## Notes

* ↑ Segons el Diccionari llatí-català de noms propis, p. 147

## Referències

* ↑ Smith, William (ed.). «Pollusca». Dictionary of Greek and Roman Geography (1854). [Consulta: 2 juny 2023].
# Polunga

Porunga és un personatge que apareix a la sèrie o Manga de Dragon Ball Z. A diferència de Shenron, Polunga és aproximadament cinc vegades més llarg que ell [4], tenint un físic robust i el seu aspecte és encara més atemoritzant. La seva aparença es caracteritza principalment per posseir dues enormes pues al costat del seu cap i espatlles (sent les de l'espatlla més grans) i les seves banyes negres s'assemblen molt als de Yi Xing Long

### Lleis del seu poder

Polunga pot concedir fins a tres desitjos. En principi pot ressuscitar com a màxim una persona per desig, a diferència de Shen Long a la Terra que encara que només fos un desig, es podrien ressuscitar més d'una persona. Però després de la mort del Gran Patriarca i el nomenament de Moori com a nou patriarca, Polunga incrementa els seus poders. Això vol dir que, per exemple, ara per cada desig pot reviure ja no només una persona, sinó moltes més. Això es va demostrar a la Saga de Majin Boo, quan utilitzen el poder de Polunga, en el qual el Kaio-shin Anciano adverteix que utilitzar tant les Esferes del Drac crearà una energia negativa, de la qual van sorgir els Dracs Malignes.

### Actors de veu

ACTORS DE VEU :
| Regió | Actores |
| Japó | Junpei Takiguchi |
| Hispanoamérica | Eduardo Borja (1ª voz) Rubén Moya (2ª voz) |
# Protopapa

El Protopapa (en grec Πρωτόπαππας Protopappas) és un títol de l'Església Ortodoxa. Significa 'primer pare', 'prevere' (Παππάς o Πάππας, pappas és el terme habitual dels sacerdots del ritu oriental), i correspon amb el de títol d'arxiprest de l'església catòlica. El protopapa de l'església de Santa Sofia de Constantinoble gaudia de tant prestigi que ocupava el primer lloc després del Patriarca de Constantinoble, era cap del tribunal eclesiàstic i rebia el títol de Magnus Protopapas.
L'emperador romà d'Orient també tenia un protopapa en la seva capella, que presidia el clergat patriarcal i el palatí.

## Bibliografia

* Gaetano Moroni,Dizionario di erudizione storico-ecclesiastica: da S. Pietro sino ai nostri giorni specialmente intorno ai principali santi, beati, martiri, padri, ai sommi pontefici, cardinali e più celebri scrittori ecclesiastici, ai varii gradi della gerarchia della chiesa cattolica, alle città patriarcali ..., vol XLIV, Venecia, Tip. Emiliana, 1852
* Domenico Spanò Bolani, Storia di Reggio di Calabria dai tempi primitivi sino all'anno di Cristo 1797, Nàpols, Fibreno, 1857
# Prey (Vosges)

Prey és un municipi francès, situat al departament dels Vosges i a la regió del Gran Est. L'any 2007 tenia 94 habitants.

## Demografia
### Població

El 2007 la població de fet de Prey era de 94 persones. Hi havia 36 famílies, de les quals 8 eren unipersonals (8 homes vivint sols), 12 parelles sense fills i 16 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 43 habitatges, 37 eren l'habitatge principal de la família, 3 eren segones residències i 3 estaven desocupats. 38 eren cases i 5 eren apartaments. Dels 37 habitatges principals, 33 estaven ocupats pels seus propietaris i 4 estaven llogats i ocupats pels llogaters; 1 tenia dues cambres, 2 en tenien tres, 5 en tenien quatre i 29 en tenien cinc o més. 25 habitatges disposaven pel capbaix d'una plaça de pàrquing. A 19 habitatges hi havia un automòbil i a 16 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Prey el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 4 |
| 0 | 70 a 74 | 0 |
| 4 | 65 a 69 | 0 |
| 0 | 60 a 64 | 0 |
| 8 | 55 a 59 | 0 |
| 12 | 50 a 54 | 16 |
| 4 | 45 a 49 | 0 |
| 4 | 40 a 44 | 4 |
| 0 | 35 a 39 | 0 |
| 0 | 30 a 34 | 0 |
| 8 | 25 a 29 | 4 |
| 4 | 20 a 24 | 8 |
| 4 | 15 a 19 | 8 |
| 0 | 10 a 14 | 0 |
| 0 | 5 a 9 | 4 |
| 0 | 0 a 4 | 4 |

## Economia

El 2007 la població en edat de treballar era de 69 persones, 47 eren actives i 22 eren inactives. De les 47 persones actives 42 estaven ocupades (27 homes i 15 dones) i 5 estaven aturades (1 home i 4 dones). De les 22 persones inactives 7 estaven jubilades, 6 estaven estudiant i 9 estaven classificades com a «altres inactius».

### Activitats econòmiques

Dels 4 establiments que hi havia el 2007, 2 eren d'empreses de fabricació d'altres productes industrials, 1 d'una empresa de construcció i 1 d'una empresa d'hostatgeria i restauració.
L'únic servei als particulars que hi havia el 2009 era una fusteria.
L'any 2000 a Prey hi havia 5 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques de Prey a l'INSEE.
* Évolution et structure de la population Fitxa amb el detall de dades de Prey a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Província de Perusa

La Província de Perusa forma part de la regió d'Úmbria dins d'Itàlia.

## Enllaços externs

* Plana oficial (italià)
# Província de Pedro Domingo Murillo

La província de Pedro Domingo Murillo és una de les 20 províncies del Departament de La Paz a Bolívia. La seva capital és Palca.
# Quilogram per metre cúbic

El quilogram per metre cúbic és la unitat del SI per a la densitat i es representa per kg/m³ on kg és el símbol de quilogram i m³ el de metre cúbic. La densitat de l'aigua és d'uns 1.000 kg/m³ (i pren exactament aquest valor a 277 K), donat que un metre cúbic d'aigua pesa cap a una tona.
El gram per centímetre cúbic (símbol g/cm³) és una altra unitat per a mesurar la densitat que utilitza el gram (g) en lloc del quilogram i el centímetre cúbic (cm³) en lloc del metre cúbic. És la unitat de densitat del sistema CGS.
Per a convertir g/cm³ en kg/m³, cal multiplicar per 1.000 (o dividir per 1.000 per a fer l'operació inversa).
Un gram per litre és igual a un quilogram per metre cúbic o a un gram per decímetre cúbic.
# Districte d'Ağdam

Ağdam (àzeri: Ağdam rayonu, armeni: Աղդամի շրջան / Aġdami šrǰan), és un districte de l'Azerbaidjan amb el centre administratiu a la ciutat d'Alıbəyli. La meitat oest és un territori en disputa, atès que fou administrat per la república d'Artsakh, i fou recuperat per Azerbaidjan en la Guerra de l'Alt Karabakh de 2020.

## Població

* 1989: 131.293, segons el darrer cens soviètic, el darrer cens capaç de registrar tot el districte, però, amb la guerra de l'Alt Karabakh començada en 1988, no se sap fins a quin punt s'hauria pogut enquestar la zona. L'últim cens indiscutible, capaç de fer un recompte complet de la zona va ser el 1979, del qual actualment no hi ha xifres disponibles. L'àrea del districte es va incrementar després de la dissolució de l'URSS de 1,093 a 1,150 km².
* 2009: 175.400, segons els resultats preliminars del cens més recent de l'Azerbaidjan. La part occidental del districte no està controlada pel govern de l'Azerbaidjan; les xifres calculades són estimades.
Refugiats i desplaçats interns de l'Alt Karabagh i territoris veïns que estan en conflicte es van traslladar al districte d'Agdam des dels assentaments de tendes de tota àrea rural. Els refugiats viuen en cases noves construïdes pel govern.

## Assentaments
### Ciutats

* Ağdam

### Municipis

* Acarlı
* Bənövşələr
* Birinci Alıbəyli
* Birinci Baharlı
* Birinci Dördyol
* Birinci Quzanlı
* İkinci Alıbəyli
* İkinci Baharlı
* İkinci Dördyol
* İmamqulubəyli
* Qasımbəyli
* Quzanlı
* Səfərli
* Təzəkənd

### Pobles

* Abdal
* Adıgözəlbəyli
* Ağalarbəyli
* Ağdamkənd
* Alıbəyli
* Ayaq Qərvənd

## Referències

* ↑ Losh, Andrew; Roth. «Nagorno-Karabakh peace deal brokered by Moscow prompts anger in Armenia» (en anglès). The Guardian, 09-11-2020. [Consulta: 11 novembre 2020].
* ↑ «Azerbaijan: Life on the Frontlines». Eurasia.net, 05-07-2007 [Consulta: 7 octubre 2010].

## Vegeu també

* Guerra de l'Alt Karabakh

## Enllaços externs

* Report by Célia Chauffour on Agdam for Caucaz.com
* HRW report on the conflict
# Homoscleromorfs

Els homoscleromorfs (Homoscleromorpha) són una classe d'esponges amb esquelet format per espícules silíciques i/o espongina.
Antigament se'ls considerava com un ordre (Homosclerophorida) dins de les demosponges. Actualment són considerats com una classe independent, més propera a les esponges calcàries que a les demospoges.

## Taxonomia

La classe Homoscleromorpha inclou un sol ordre, dues famílies i un total de 126 espècies:
* Ordre Homosclerophorida Dendy, 1905
** Família Oscarellidae Lendenfeld, 1887
** Família Plakinidae Schulze, 1880

## Referències

* ↑ «WoRMS - World Register of Marine Species - Homoscleromorpha» (en anglès). [Consulta: 28 novembre 2020].
* ↑ «WoRMS - World Register of Marine Species - Taxonomic tree». [Consulta: 28 novembre 2020].
# Fotaq Strakosha

Fotaq Strakosha (Tepelena, 29 de març de 1965) és un exfutbolista albanès de la dècada de 1990.
Fou 73 cops internacional amb la selecció albanesa.
Pel que fa a clubs, defensà els colors de Dinamo Tirana i a nombrosos equips grecs, PAS Giannina, Ethnikos Piraeus, Olympiacos, Panionios, Ionikos, Kallithea, Kalamata, Ethnikos Asteras i Proodeftiki.

## Referències

* ↑ «Fotaq "Foto" Strakosha – International Appearances». rssf.com, 23-02-2005. [Consulta: 11 juny 2008].
* ↑ Albanian 1987
* ↑ Albania 1989
* ↑ «Foto Strakosha». National Football Teams. [Consulta: 22 desembre 2017].
* ↑ «Foto Strakosha - national football team player». EU-Football.info. [Consulta: 22 desembre 2017].
# Marcilla de Campos

Marcilla de Campos és un municipi de la província de Palència a la comunitat autònoma de Castella i Lleó (Espanya).

## Demografia

Evolució demogràfica :
| 1991 | 1996 | 2001 | 2004 |
| 92 | 83 | 60 | 63 |
# Nucli antic de Corçà

El Nucli antic de Corçà és una obra de Corçà (Baix Empordà) inclosa a l'Inventari del Patrimoni Arquitectònic de Catalunya.

## Descripció

Delimitat per les restes de l'antiga muralla i per l'església, el nucli antic de Corçà conserva interessants elements arquitectònics: portes, finestres, portals de muralla, ..., que, en alguns casos, mostren dates a les llindes, principalment dels segles XVII i XVIII. Són molt remarcables algunes de les finestres de les cases del carrer Major, de tipologia gòtico-renaixentista.

## Història

El conjunt arquitectònic mostra nombrosos elements datables a partir de l'època gòtica. Les llindes de les obertures conserven dates dels segles XVII i XVIII.

## Referències

* 1 2 «Nucli antic de Corçà». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 14 gener 2019].
# Nucli antic de Sant Quirze de Besora

El nucli antic de Sant Quirze de Besora és el centre històric de Sant Quirze de Besora (Osona), un conjunt arquitectònic inclòs a l'Inventari del Patrimoni Arquitectònic de Catalunya.

## Descripció

Encara que el poble s'ha format a banda i banda del Ter, el nucli més antic és a l'esquerra del riu, que va originar-se entorn de l'església parroquial que ja existia l'any 875. L'actual fou bastida vers el 1771, dins el corrent barroc i neoclassicista, amb poca personalitat. Té una gran nau, capelles i corredors laterals.

## Història

El nucli antic està situat al marge esquerre del Ter 'anomenat popularment com 'el poble'; a l'altre marge s'estén la part nova anomenada popularment com 'l'altra banda', unides pel pont de l'1 d'Octubre de 2017.

## Referències

* 1 2 3 «Nucli antic de Sant Quirze de Besora». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 16 agost 2017].
# Novotroitski (Iujni)

* Per a altres significats, vegeu «Novotroitski».
Novotroitski - Новотроицкий (rus) - és un khútor del krai de Krasnodar, a Rússia. Es troba als vessants septentrionals del Caucas occidental, a la vora de l'embassament de Varnavínskoie sobre el riu Adagum, a 13 km al nord de Krimsk i a 79 km a l'oest de Krasnodar, la capital.
Pertany al municipi de Iujni.
# Proložac

Proložac és un poble de Croàcia situat al comtat de Split-Dalmàcia, a la frontera amb Bòsnia i Hercegovina. El 2021 tenia 3.112 habitants.
# Proloricaria prolixa

Proloricaria prolixa és una espècie de peix pertanyent a la família dels loricàrids i l'única del gènere Proloricaria.
Pot arribar a fer 35 cm de llargària màxima.
Es nodreix del perífiton que creix damunt del fons rocallós dels rius.
És un peix d'aigua dolça, demersal i de clima tropical.
Es troba a Sud-amèrica: conca superior del riu Paranà.
És inofensiu per als humans.

## Referències

* ↑ Catalogue of Life (anglès)
* 1 2 3 4 FishBase (anglès)
* ↑ Ferraris, C.J. Jr., 2003. Loricariidae - Loricariinae (Armored catfishes). P. 330-350. A: R.E. Reis, S.O. Kullander i C.J. Ferraris, Jr. (eds.). Checklist of the Freshwater Fishes of South and Central America. Porto Alegre, EDIPUCRS, el Brasil.
* ↑ Andrade, P.M. i F.M.S. Braga, 2005. Diet and feeding of fish from Grande River, located below the Volta Grande reservoir, MG-SP Braz. J. Biol. 65(3): 377-385.
* ↑ Burgess, W.E., 1989. An atlas of freshwater and marine catfishes. A preliminary survey of the Siluriformes. T.F.H. Publications, Inc., Neptune City, Nova Jersey. 784 p.
# Publi Eli Tuberó

Publi Eli Tuberó (en llatí Publius Aelius Tubero) va ser un magistrat romà del segle ii aC.
Va ser elegit edil plebeu l'any 202 aC, però va renunciar junt amb el seu col·lega Luci Letori per algun defecte en els auspicis. El 201 aC va ser pretor, i va obtenir Sicília com a província. L'any 189 aC era un dels deu comissionats enviats a la província romana d'Àsia després de la derrota d'Antíoc III el Gran. El 177 aC va ser elegit altre cop pretor.

## Referències

* ↑ [https://quod.lib.umich.edu/m/moa/acl3129.0003.001/1187?page=root;rgn=full+text;size=100;view=image;q1=Tu+bero%2C+Ae+liusSmith,+William+(ed.).+Dictionary+of+Greek+and+Roman+Biography+and+Mythology.+Volum III.++Boston:+Little,+Brown+&+Comp.,+1867,+p. 1179. ]